CĒSU NOVADA PAŠVALDĪBAS IEPIRKUMA KOMISIJAS
14.08.2024. ATBILDES UZ IEINTERESĒTĀ PIEGĀDĀTĀJA UZDOTAJIEM JAUTĀJUMIEM
Atklātam konkursam
“Krišjāņa Valdemāra ielas un Pļavas ielas, Cēsīs, pārbūve”
iepirkuma identifikācijas Nr. CNP/2024/43/ERAF

1. Jautājums: 
Līguma izpildes termiņi, saskaņā ar Nolikuma 3.6 punktu, ir noteikti no būvlaukuma nodošanas akta parakstīšanas brīža līdz būves pieņemšanai ekspluatācijā, kur 1 (viens) kalendārais mēnesis paredzēts objekta nodošanai ekspluatācijā (atzinumu, saskaņojumu saņemšanai un būvvaldes akcepta saņemšanai par pieņemšanu ekspluatācijā).
Pretendenta pieredze liecina, ka objekta pieņemšanai ekspluatācijā noteiktais 1 (viens) mēnesis ir nepietiekams, ņemot vērā, ka atzinumu izsniedzēju iesniegumu izskatīšanas termiņš ir 2 (divas) nedēļas un arī būvvaldes izskatīšanas termiņš ir 2 (divas) nedēļas.
Pretendents ierosina 
1) termiņu nodošanai ekspluatācijā noteikt līdz iesnieguma iesniegšanai par nodošanu ekspluatācijā, jo termiņš kādā dokumentus izskata būvvalde nav atkarīgs no būvuzņēmēja.
vai
2) nodošanai ekspluatācijā paredzēt 2 (divu) mēnešu termiņu, pagarinot arī kopējo līguma izpildes termiņu.
Atbilde:
Skaidrojam, ka Pasūtītājs līdzīga apjoma vai lielākos ceļu būvdarbu apjomos ir norādījis prasību 1 mēneša laikā nodot objektu ekspluatācijā. Šāda prasība no būvuzņēmēja puses citos objektos ir bijusi saistoša un tikusi izpildīta. Norādām, ka Būvuzņēmēja kompetencē ir plānot būvdarbu izpildes procesu un nepieciešamības gadījumā pabeigt būvdarbu izpildi ātrāk, atvēlot vairāk laika saskaņošanas procesam un nodošanai ekspluatācijā. 

2.Jautājums 
Nolikuma 7. Pielikumā – darbu apjomu sarakstā, gan TS-CD sadaļās ,gan EST sadaļās, ir vairāki apjomi, kuriem vērtība ir 0,00. Lūdzam Pasūtītāju skaidrot vai labot apjomu sarakstus.

Atbilde:
Būvdarbu pozīcijas un apjomi ir korekti un atbilstoši būvprojekta risinājumiem. Skaidrojam, ka sākotnējo kopīgais darba apjoms ir sadalīts katrai ielai atsevišķi. Attiecīgi ielai, kurai attiecīgais būvdarbu apjoms neattiecas, ir palicis ieraksts par apjomu 0,00. 

